Brüsszel, 16.11.2004

COM(2004) 760 végleges

2003/0302 (COD)

A BIZOTTSÁG KÖZLEMÉNYE AZ EURÓPAI PARLAMENTNEK az EK-Szerződés 251. cikke (2) bekezdésének második albekezdése alapján a Tanácsnak a

gázszállító hálózatokhoz történő hozzáfrés feltételeiről szóló európai parlamenti és tanácsi rendelet elfogadására vonatkozó közös álláspontjáról

2003/0302 (COD)

A BIZOTTSÁG KÖZLEMÉNYE AZ EURÓPAI PARLAMENTNEKaz EK-Szerződés 251. cikke (2) bekezdésének második albekezdése alapjána Tanácsnak a

gázszállító hálózatokhoz történő hozzáfrés feltételeiről szóló európai parlamenti és tanácsi rendelet elfogadására vonatkozó közös álláspontjáról

1- ELŐZMÉNYEK

+++++ TABLE +++++

2- A BIZOTTSÁG JAVASLATÁNAK CÉLJA

Ez az európai parlamenti és tanácsi irányelvről szóló javaslat a földgáz belső piacára vonatkozó közös szabályokról és a 98/30/EK irányelv hatályon kívül helyezéséről szóló 2003/55/EK irányelvre vonatkozólag kiegészítő intézkedés. Célja minimumkövetelmények felállítása a gázszállító hálózatokhoz való hozzáférés feltételeit illetően.

Az összegyűjtött tapasztalat, és különösen a madridi EU Gáz Szabályozó Fórum (Gas Regulatory Forum) által összegyűjtött tapasztalat megmutatta, hogy a piacnyitás minőségi szempontból legalább olyan fontos, mint mennyiségi szempontból. Míg a 2003/55/EK irányelv legkésőbb 2007 júliusára írja elő a piac teljes megnyitását, a tagállamokbeli hálózathoz harmadik felek által való hozzáférés feltételei távolról sem biztosítanának egyenlő esélyeket. Mind a 2003/55/EK irányelv, mind a javasolt rendelet elismeri, hogy a harmadik felek hozzáférése, mint a piac megnyitásának és verseny bevezetésének fő eszköze kiemelt fontosságú. Mindazonáltal, míg az irányelv csak a célok meghatározására korlátozódik, a rendelet az irányelv e kulcselemére azaz a szállító hálózathoz való hozzáférés feltételire vonatkozólag célul tűzi ki néhány minimum követelménynek való megfelelést.

3- MEGJEGYZÉSEK A KÖZÖS ÁLLÁSPONTRÓL

A 4.4 pontban említett kérdések kivételével a közös álláspont lényegében teljes mértékben megegyezik a Bizottság javaslatával. A Tanács és az Európai Parlament által bevezetett számos egyéb változtatás pontosítja a rendelet rendelkezéseit annak a 2003/55/EK irányelvvel való megegyezésére való tekintettel vagy kiegészíti azokat.

A tagállamok amellett, hogy felismerték a rendelet, mint olyan szükségességét, azt a tényt is felismerték, hogy a rendelet alkalmazási körének a verseny torzulása és a megkülönböztetés elkerülése érdekében túl kell mutatnia a kizárólag határokon átnyúló kérdéseken.

4- A BIZOTTSÁG RÉSZLETES MEGJEGYZÉSEI

4.1. A Bizottság által elfogadott és közös állásfoglalásába teljes egészében vagy részlegesen beépített módosítások

1. módosítás: A módosítás elfogadható amennyiben hangsúlyozza a kereskedelmet akadályozó még létező akadályok megszüntetésének szükségességét.

3. módosítás: A módosítás kiemeli a Bizottság és a megfelelő iparág között konzultáció és együttműködés szükségességét, amellyel a Bizottság egyetért.

4. módosítás: A módosítás elfogadható részei pontosításokat tartalmaznak.

7. módosítás: A "hálózathasználók" javasolt meghatározása pontosítja és egyszerűsíti a Bizottság által javasolt meghatározást, anélkül, hogy korlátozná annak alkalmazási körét.

12. módosítás: A módosítás összehangolja a szöveget a 2003/55/EK irányelv megfelelő rendelkezéseivel. Figyelembe veszi továbbá azt a tényt, hogy néhány tagállamban létezik bizonyos fokú ún. gázvezetékek közötti verseny (pipeline-to-pipeline competition). Végül, a módosítás elismeri annak szükségességét, hogy úgy szabják meg a tarifákat, hogy az lehetővé tegye az infrastrukturális beruházásokat, illetve azon beruházásokat, melyek célja a minőségi kívánalmak vagy más interoperábilis problémák által nem akadályozott gázszállítás biztosítása.

13. módosítás: A tarifastruktúrák és a kiegyenlítő mechanizmusok összehangolása megkönnyítené és kedvezőbb feltételeket teremtene a földgáz kereskedelméhez.

15. módosítás: E kérdést a piacra lehetne bízni, mivel így a szállítási rendszerüzemeltető érdekében állna, hogy a lehető legtöbb kapacitást adja el.

18. módosítás: A módosítás a madridi folyamat során megvitatott egyik fontos szempontont érinti. Megvédené a szállítási rendszerüzemeltetőket a hálózathasználók "gazdaságtalan" viselkedésétől vagy a megbízhatatlan hálózathasználóktól.

19., 26. és 32. módosítások: E módosítások pontosításokat tartalmaznak.

20. és 39. módosítások: E módosítások a Madridban elfogadott, a harmadik felek hozzáférése tekintetében követendő helyes gyakorlatról szóló önkéntes iránymutatásokon alapulnak és a versenypiac és az ellátás biztonsága közötti helyes egyensúly megteremtésére törekednek.

21. módosítás: Fontos annak meghatározása, hogy megszakításos alapon milyen határidőn belül kell felajánlani a felhasználatlan kapacitást. Egyébként a hálózathasználók nem részesülhetnének e szolgáltatásban, amennyiben az információt olyan határidőn belül juttatnák el hozzájuk, amely már nem tenné lehetővé, hogy reagáljanak.

23. módosítás: Információk közzététele a tarifák kialakításáról, az annak alapul szolgáló módszertanról, továbbá a tarifák struktúrájáról egy világos átláthatósági kívánalom, továbbá szükséges a verseny lehetővé tételéhez és a méltánytalan és nem helyénvaló tarifák elkerülése végett.

25 módosítás, középső része: Egy szállítási rendszer azon releváns pontjainak az elfogadása, melyekről információkat kell közzé tenni a hálózathasználókkal történő konzultációt követően lehetővé tenné, hogy valójában azon pontokról jelenjenek meg információk, melyek a piac szempontjából a legfontosabbak.

28. módosítás: A módosítás megfelel a madridi iránymutatások megfogalmazásának. A módosítást lényegében beemelték, azonban a Tanács jogi pontosság és a szövegösszefüggés érdekében változtatott a megfogalmazáson.

29. módosítások: Az összehangolt kiegyenlítő rendszerek fontosak az akadálytalan gázáramlás és prompt piacok fejlesztése érdekében.

34. módosítások: A módosítások, amellett, hogy az 1228/2003/EK rendelet megfelelő rendelkezéseihez hasznos hozzájárulást nyújtanak, átveszik az 1228/2003/EK rendelet megfelelő rendelkezéseit.

36. módosítás: A módosítás hozzájárul a Bizottság munkája hatékonyságának fokozásához és egyértelműbbé teszi a Bizottság jelentéstételi kötelezettségét.

38. módosítás: A hálózathasználók bevonása a szerződésminták és a hálózatkódok kidolgozásába megnövelné azok gyakorlati értékét és alkalmazhatóságát.

40. és 41. módosítások: A módosítás alapját a Madridban elfogadott önkéntes útmutatások képezik. A hálózathasználókat informálni kell arról, hogyan változhat a szerződéses mennyiség, annak érdekében, hogy meghozhassák azon intézkedéseket, melyek ügyfeleik szükségleteinek kielégítéséhez szükségesek az adott körülmények között. Ebben a tekintetben az átláthatóság mértékének a lehető legmagasabbnak kell lennie.

4.2. A Bizottság által elfogadott, és a közös állásfoglalásból kimaradt módosítások

Nincs

4.3. A Bizottság által elutasított, és a közös állásfoglalásban sem szereplő módosítások

1. és 4. módosítások: A módosítások azon részei, melyek a rendelet alkalmazási körének a határokon átnyúló kereskedelemre történő lehetséges korlátozásra utalnak, nem elfogadhatóak a Bizottság számára. A rendelet alkalmazási körének a határokon átnyúló kereskedelemre történő bármely korlátozása lehetetlenné tenné a rendelet alapcélkitűzéseinek elérését. A rendelet alkalmazási körének a határokon átnyúló kereskedelemre történő korlátozása nem tenné lehetővé a rendelet számára, hogy a csatlakozási feltételek tekintetében egyenlő feltételeket biztosítson, különösen olyan tagállamok tekintetében, ahol több mint egy szállítási rendszerüzemeltető van. A rendelet által tárgyalt kérdések a gázhálózatokat átfogóan tárgyalják és nem korlátozódnak azok egymás közötti összeköttetéseire. A rendelet alkalmazási körének a határokon átnyúló kereskedelemre való korlátozása ezért a javasolt rendeletet szinte haszontalanná tenné.

2., 5. és a 6. módosítás 1. része: A módosítás azt a hibás benyomást kelti, miszerint csak a határokon átnyúló szállítás vezethetne az EU területén a verseny megerősítéséhez, holott, az elérhető azon nagy számú piaci résztvevőkön keresztül, akik képesek biztosítani az EU egész területén (azaz a tagállamokon belül és a tagállamokon keresztül) a gázellátást. (lásd még az 1. és a 4. módosításokat érintő megjegyzéseket).

6. módosítás 2. része: A módosítás a rendelet alkalmazási körét a 2003/55/EK irányelv szerint meghatározott szállítási rendszerüzemeltetőkre szűkíti le. Ez a regionális szállítási rendszerek kizárását vonhatja maga után és ezért a szállítási hálózatokhoz való csatlakozás feltételei tekintetében nem nyújt egyenlő esélyeket.

8. módosítás: A módosítás nem tesz világosan különbséget a rendelet alapjául szolgáló elsődleges és a másodlagos piacok fogalma között. Mindez a "kapacitás-jogokkal való kereskedés" -ről szóló, a másodlagos piacokat érintő 8. cikk tekintetében félreértésekhez vezethet.

9. és 10. módosítás: E módosítások által meghatározott kifejezések nem fordulnak elő a szövegben, ezért azok meghatározása nem szükséges.

11. módosítás: A "releváns pontok" meghatározást fel kell tüntetni a rendelethez csatolt iránymutatásokban, annak érdekében, hogy azokat rugalmas módon és gyorsan lehessen hozzáigazítani a piaci változásokhoz. A tárolólétesítményeket szándékosan kihagyták a rendelet alkalmazási köréből, mivel azok specifikus jellemzői és szabályozási szükségletei külön megközelítést kívánnak.

14. módosítás: A módosítás szövegezésének általános jellege, nehézzé, sőt lehetetlenné tenné annak alkalmazását.

16. módosítás: A módosítás által megcélzott témák túlmutatnak a rendelet alkalmazási körén.

17. módosítás: A módosítás célul tűzi ki annak kötelezővé tételét, hogy a kapacitással rendelkezők a fel nem használt kapacitást ajánlják fel a másodlagos piacon. A Bizottság amellett, hogy osztja a módosítás célkitűzéseit és szándékait, azt a nézőpontot képviseli, hogy a létező szerződések tekintetében a gazdasági ösztönzés ígéretesebb lehet. Az új szerződéseket az 5. cikk (2) bekezdése taglalja.

22. módosítás: A módosítás jelentős teret enged a szabad megítélésnek abban a tekintetben, hogy mit kell "hosszan tartó és jelentős szerződéses torlódásnak" (contractual congestion) tekinteni. A módosítás továbbá meggyengítené a bizottsági szöveg megfelelő rendelkezéseit. Fontos hangsúlyozni, hogy miközben a már létező szerződéseket - jogszabályi okokból kifolyólag - más módon kell kezelni, alapvető fontosságú, hogy az új szerződések figyelembe vegyék azt a tényt, hogy a kapacitás felhalmozása elfogadhatatlan egy versenyző piacon és hogy a "Ha nem használod, elveszíted - Use it or lose it!" elvet kell alkalmazni.

24. módosítás: A módosítás nem tartalmaz új elemeket. A releváns pontok meghatározását a 6. cikk (3) bekezdése és a melléklet tartalmazza.

A 25. módosítás első és utolsó része: Érthetőségi szempontok miatt a közzététel szempontjából releváns pontokat csak a 6. cikk (3) bekezdése tartalmazhatja. Egyes szállító hálózatok kilépési helyeinek magas száma miatt, fontos, legalább azon kilépési helyek kapacitásának százalékban való meghatározása, melyeket be kell jelenteni. Ezen előírást teljesítik a mellékletben.

27. módosítás: Az európai szállító hálózatok közötti nagymértékű különbség miatt, a módosítás korainak tűnik. A rendszer mérete, a tárolólétesítmények elérhetősége és egyéb a szállítási rendszerüzemeltetők részére rendelkezésre álló rugalmassági eszközök előre meghatározhatják a szállítási rendszerüzemeltetők lehetőségeit a kiegyenlítő szolgáltatások tekintetében. Továbbá, a piaci alapú kiegyenlítő rendszerekre való hivatkozás nem egyértelmű, mivel az EU gáz piacán különböző piaci alapú rendszerek léteznek.

30. módosítás: A módosítás téves jelentést hordozhat, a meghozandó intézkedéseket leszűkítené a konzultációra, és eltörölné a szabályozó hatóságok részvételét, mely szükséges a megkülönböztetés-mentes és átlátható szerződéskötési eljárásokhoz.

31. módosítás: A módosítás nem tenné lehetővé a Bizottság által kiemelt fontosságúnak ítélt, az adott iparággal való helyénvaló konzultációs eljárást.

35. módosítás: Miközben a Bizottság többször is kifejezte azon szándékát, hogy a gáz szektorral és a gázfogyasztókkal szoros kapcsolatot kíván fenntartani, intézményi szempontból nem lenne helyes bármely konzultációra kötelezni egy, a komitológiai szabályok alapján felállított bizottságot.

37. módosítás: Egyes tagállamoknak még mindig joguk van a 98/30/EK irányelvtől való eltérésre. A közösségi jog és különösen a 2003/55/EK irányelv 22., 27. és 28. cikkeinek, illetve a szóban forgó rendelet rendelkezései következetes alkalmazásának biztosítása érdekében, a rendelettől való eltérések és mentességek elengedhetetlenek, mivel a rendelet az irányelv néhány olyan rendelkezését kiegészíti, melyektől e tagállamok eltérhetnek.

42. módosítás: A hálózati nyomási körülményekkel kapcsolatos technikai okok miatt, melyek viszonylagosan gyorsan változhatnak, a bejelentett kapacitások tekintetében gyakran további megerősítésre van szükség a szerződéskötés előtt. Ez különösen a rövid határidejű és a nagyon rövid határidejű szolgáltatásokra vonatkozik

4.4. A Bizottság által elutasított, de a közös állásfoglalásban bennfoglalt módosítások

33. módosítás: A Bizottság fontosnak tartja annak hangsúlyozását, hogy az európai polgárok és társaságok jogában áll, adott esetben, a Bírósághoz fordulni. Mindezek mellet, a Tanács azzal hogy a javasolt rendelet követelményeihez igazította a 11. cikket, teljes egészében törölte a 11. cikk (2), (3), (4) és (5) bekezdését, és ily módon beemelte a Parlament 33. módosítását. A Bizottság elfogadja a Tanács a rendelet rendelkezéseit egyszerűsítő e megközelítését.

4.5. A Tanács által bevezetett változtatások

A Bizottság eredeti javaslatának 2. cikke (23) és (24) bekezdésében szereplő "új piaci belépők" és "kis szereplők" meghatározásait törölték. A törlés elfogadható a Bizottság számára, mivel "új piaci belépők" és "kis szereplők" meghatározások elég világosak.

Mindamellett az új piaci belépőket megcélzó rendelkezéseket megtartották a rendelet szövegében.

A 9. cikk (1) és (2) bekezdésében a Tanács a Bizottság javaslata alapján szűkítette a komitológiai eljárás alkalmazási körét. Kitörölt minden olyan témát, melyet a rendelethez csatolt iránymutatások nem tartalmaznak. Csak a csatolt iránymutatások által megcélzott témákat tartották meg. A Tanács által kivett témák megvitathatók egy későbbi szakaszban, pl. akkor, amikor a 2003/55/EK irányelv 30. cikkének megfelelően (2. földgáz belső piacára vonatkozó irányelv) benyújtják a jelentést

Annak érdekében, hogy elkerüljék azt a látszatot, hogy a rendelethez csatolt iránymutatások EU szintű szabályozást és harmonizációt követelnek meg, a Tanács bevezetett egy új bekezdést (9. cikk (3) bekezdés) a kérdés egyértelműbbé tétele érdekében. A Bizottságnak sosem állt szándékában azt kikötni, hogy a hálózathoz való csatlakozás feltételeket közösségi szinten kellene szabályozni, inkább az állt szándékában, hogy minimum szabványokat kell felállítani a hálózati csatlakozás tekintetében. Ezen okból, a 9. cikk (3) bekezdésének szövege elfogadható a Bizottság számára.

A 2003/55/EK irányelvnek való megfelelősség érdekében, a Tanács bevezette a "Eltérések és mentességek" című 16. cikket. E cikk rendelkezései a közösség jog következetes alkalmazását eredményezik. A rendelet 16. cikke nem mutat túl a 2003/55/EK irányelvben már lefektetett eltérések alkalmazási körén, azonban a 2003/55/EK irányelv 28. cikkétől eltérve felhatalmazza a tagállamokat arra, hogy a Bizottság beleegyezése függvényében e rendelet alkalmazásától ideiglenes eltérést kérelmezzenek.

Végül a Bizottság elfogadta, hogy a rendelet az eredeti javaslathoz képest egy éves késéssel lépjen hatályba. A Bizottság továbbá beleegyezett, hogy a rendelethez csatolt iránymutatásokat 2007. január 1-je előtt nem lehet módosítani. Mivel a Bizottság úgy ítéli meg, hogy a rendelet mellékletében lévő iránymutatások megfelelő mértékben teljesek, érthetőek és kidolgozottak ahhoz, hogy válaszolni tudjanak a piaci követelményekre, elfogadja ezt a javaslatot is.

5- KÖVETKEZTETÉS

A Bizottság jobban szerette volna, ha 2005-ben lép hatályba a rendelt, azonban úgy ítéli meg, hogy a (minősített többséggel) június 10-én elfogadott politikai megállapodás és azt követő, 2004. november 12.-én elfogadott közös álláspont teljes mértékben eléri a rendelet által kitűzött célokat. A Bizottság ezért támogatja a közös álláspontot.

Melléklet

A gázszállító hálózatokhoz történő hozzáférés feltételeiről szóló rendeletjavaslat

A Bizottság nyilatkozata

A tárolás és a tárolólétesítmények nem tartoznak e rendelet alkalmazási körébe.

A tárolást és a tárolólétesítményekhez való hozzáférést a rendelet 9. cikke (1) bekezdésében lefektetett vagy e rendelet 9. cikke (2) bekezdése szerint módosított iránymutatások ezért nem érintik.